**МЫРЗАШЕВ Бекдаулет Қамбарович,**

**Алға орта мектебінің 3 “Ә” сынып оқушысы.**

**Жетекшісі: ТАГАЕВА Нуршат Сериковна,**

**Атырау облысы, Махамбет ауданы**

**ҚАДІРДІҢ БАҚЫТЫ**

Ертеде Қадір деген шарау өмір сүріпті. Оның малынан басқа ешқандай дүниесі болмаған екен. Бір күні Қадір өз бақытын іздеуге жолға щығады. Ол жолда келе жатып бір атай мен әжейді кездестіреді. Олардың қастарында қызы бар екен. Өздері кедей өмір сүреді екен. Қадір олармен жөн сұрасқаннан кейін көмектескісі келіп, бір аңыз әңгіме айта бастайды. Қадір:

-Бір күні осы жерде бай өмір сүрген деседі. Ол өз байлығын осы жерге көмген екен,-деп айтады. Оны тыңдап тұрған атай:

-Егер осы айтқаның рас болса, бізді кедейліктен құтқарар едің,-дейді. Сосын атай мен әжей қолдарына кетпен-күрегін алып, жерді қаза бастайды. Сол сәтте жерден алтын мен асыл тастар аспанға атқылып, жаңбырша жауады. Үшеуі мәз болып, алтындарды жинай бастайды. Атай айтады:

-Бізге жасаған көмегің үшін саған қызымды берейін,-дейді. Бірақ Қадір атайдың қолын қайтарып, өз бақытын іздеуді қайта жалғастырады.

Қадір ұзақ жол жүреді. Өз бақытын іздеп келе жатқанда алдынан арыстан шығады. Арыстан үш күннен бері тамақ жемегендіктен өте аш болады. Ол Қадірге:

-Мен сені жеймін!-деп жанына жықындап қалады. Сол кезде Қадір:

-Ау, арыстан мырза! Менің бір жапырақ етім ас бола қоймас.. Оданда сізге бір әзіл айтайын, көңіліңіз көтеріліп қалсын. Содан соң мені жерсіз,-депті. Арыстан Қадірдің сөзіне сеніп келіседі. Қадір:

-Бірде аш қасқыр жортып келе жатса, алдынан тышқан шыға келіпті. Тышқан қасқырдан қорқып, қайда қашарын білмей тұрғанда жанындағы бір інді көріп, соған кіріп кетеді. Қасқыр да артынан жүрігіп келіп жаңағы інге тұмсығын салғанда інге басы қысылып қалыпты. Ол басын шығара алмай әуреге түсіп жатқанда манағы тышқан басқа іннен шығып:

-Өзіңе де сол керек!-деп күліп, өз жөніне кете беріпті. Осы әзілді аяқтай бергені сол еді арыстан бар даусымен қарқылдап күліп жібереді. Осы кезде арыстанның күлгенін пайдаланып, Қадірде қашып үлгереді. Солай ол арыстанның тырнағынан аман құтылады.

Арада біраз жыл өтеді. Қадір болса бақытын таппайды. Ол бақытын іздеуді қойып, бұрынғы өмірін сүріп жатады. Қадір сондада айналасына жақсылық жасап, көмектесуін жалғастыра береді.

Бір күні Қадірдің үйінде ғажайып оқиға орын алады. Кеш бата бергенде Қадірдің үйіне Қыдыр ата келіп қонады. Оны Қадір жақсылап қарсы алып, басынан өткен оқиғаларды айтып береді. Қыдыр ата кетерінде оған бата береді. Содан кейін Қадір өзінің адамгершілігі, адалдығы, қайырымдылығының арқасында елден сый-құрмет көріпті. Бұрынғы атайдың қызымен отбасын құрып, бақытты ғұмыр кешіпті. Осылайша Қадір толай жыл іздеген бақытын, өз үйінен тауыпты.











